CELEX: 32007R0047
Language: lv
Date: 2007-01-19 00:00:00
Title: Komisijas Regula (EK) Nr. 47/2007 ( 2007. gada 19. janvāris ), ar kuru groza Regulu (EK) Nr. 34/2007, ar ko nosaka piešķiršanas koeficientus, kuri piemērojami ĀKK valstu izcelsmes banānu ievešanas atļauju pieteikumiem laikposmam līdz 2007. gada 31. decembrim

20.1.2007   
            
            
               LV
            
            
               Eiropas Savienības Oficiālais Vēstnesis
            
            
               L 14/4
            
         
      KOMISIJAS REGULA (EK) Nr. 47/2007
   (2007. gada 19. janvāris),
   ar kuru groza Regulu (EK) Nr. 34/2007, ar ko nosaka piešķiršanas koeficientus, kuri piemērojami ĀKK valstu izcelsmes banānu ievešanas atļauju pieteikumiem laikposmam līdz 2007. gada 31. decembrim
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2005. gada 29. novembra Regulu (EK) Nr. 1964/2005 par tarifu likmēm banāniem (1),
   ņemot vērā Komisijas 2006. gada 5. decembra Regulu (EK) Nr. 1789/2006, ar ko atver tarifu kvotu ĀKK valstu izcelsmes banānu ar KN kodu 0803 00 19 ievešanai un nosaka tās pārvaldību laikposmā no 2007. gada 1. janvāra līdz 31. decembrim (2), un jo īpaši tās 5. panta 2. punktu,
   tā kā:
   
               (1)
            
            
               Dalībvalstīs saskaņā ar Regulas (EK) Nr. 1789/2006 4. pantu iesniegtajos un Komisijai saskaņā ar minētās regulas 5. pantu nosūtītajos ievešanas atļauju pieteikumos norādītie daudzumi pārsniedz pieejamos daudzumus, kas noteikti regulas 2. panta a) apakšpunktā, proti, 146 848 tonnas II nodaļā minētajiem uzņēmējiem.
            
         
               (2)
            
            
               Komisija ar Regulu (EK) Nr. 34/2007 (3) noteica katram pieteikumam piemērojamo piešķiršanas koeficientu.
            
         
               (3)
            
            
               Dalībvalstu kompetentās iestādes, paziņojot Regulas (EK) Nr. 1789/2006 5. panta 1. punktā minēto daudzumu, ir pieļāvušas administratīvu kļūdu, un tāpēc noteiktais koeficients ir pārāk zems. Tāpēc attiecīgi jāgroza Komisijas Regula (EK) Nr. 34/2007.
            
         
               (4)
            
            
               Tādēļ jāgroza katram pieteikumam piemērojamais samazinājuma koeficients,
            
         IR PIEŅĒMUSI ŠO REGULU.
   1. pants
   Regulas (EK) Nr. 34/2007 1. pantu aizstāj ar šādu:
   
      “1. pants
      Katram ievešanas atļaujas pieteikumam, ko Regulas (EK) Nr. 1789/2006 II nodaļā minētie uzņēmēji iesnieguši, izmantojot 146 848 tonnu lielo tarifu apakškvotu, piemēro piešķiršanas koeficientu 91,209128 %.”
   
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 19. janvārī
      
         
            Komisijas vārdā —
         
            lauksaimniecības un lauku attīstības ģenerāldirektors
         
         Jean-Luc DEMARTY
         
      
   
   
      (1)  OV L 316, 2.12.2005., 1. lpp.
   
      (2)  OV L 339, 6.12.2006., 3. lpp.
   
      (3)  OV L 10, 17.1.2007., 9. lpp.